62021CJ0602_INF
Euroopa Kohtu (üheksas koda) 20. aprilli 2023. aasta otsus –Komisjon vs. Poola (keskkonnamüra)
(kohtuasi C‑602/21) (
1
)
Liikmesriigi kohustuste rikkumine – Direktiiv 2002/49/EÜ – Keskkonnamüra hindamine ja ohjamine – Mürareostuse ennetamine – Põhimaanteed ja põhiraudteed – Artikli 8 lõiked 1 ja 2 – Kokkusobimatud või olematud tegevuskavad – Artikli 10 lõige 2 – VI lisa – Olematute tegevuskavade kokkuvõtted
1.
Keskkond – Keskkonnamüra hindamine ja ohjamine – Direktiiv 2002/49 – Liikmesriikide kohustus koostada tegevuskavad linnastute, põhimaanteede ja põhiraudteede kohta – Direktiivis kindlaks määratud aja jooksul tegevuskavade vastuvõtmata jätmine selliste piirkondade jaoks, kus ei ületata piirmäärasid – Kohustuste rikkumine
(Euroopa Parlamendi ja nõukogu direktiiv 2002/49, artikli 8 lõiked 1 ja 2 ning artikli 10 lõige 2 ja VI lisa)
(vt punktid 28–30 ja resolutsiooni punkt 1)
2.
Keskkond – Keskkonnamüra hindamine ja ohjamine – Direktiiv 2002/49 – Liikmesriikide kohustus koostada tegevuskavad linnastute, põhimaanteede ja põhiraudteede kohta – Tegevuskava, mis ei sisalda järgmiseks viieks aastaks vaiksete alade kaitseks tegevusi – Kohustuste rikkumine
(Euroopa Parlamendi ja nõukogu direktiiv 2002/49, artikli 8 lõiked 1 ja 2 ning artikli 10 lõige 2 ja VI lisa)
(vt punktid 35 ja 36 ning resolutsiooni punkt 1)
3.
Keskkond – Keskkonnamüra hindamine ja ohjamine – Direktiiv 2002/49 – Liikmesriikide kohustus koostada tegevuskavad põhimaanteede ja põhiraudteede kohta – Kohustus esitada tegevuskavade kokkuvõtted komisjonile – Kohustuste rikkumine – Põhjendused põhimaanteede kasutamata jätmise või täiendavate analüüside tegemise kohta – Põhjendused müra piirväärtuste muutmise või mitteületamise kohta – Lubamatus
(Euroopa Parlamendi ja nõukogu direktiiv 2002/49, artikli 8 lõiked 1 ja 2 ning artikli 10 lõige 2 ja VI lisa)
(vt punktid 41–45, 47 ja 48 ning resolutsiooni punkt 1)
Resolutsioon
1.
Poola Vabariik on rikkunud Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega, artikli 8 lõigetest 1 ja 2, V lisa punkti 1 üheksandast taandest ja artikli 10 lõikest 2 koostoimes selle direktiivi VI lisaga tulenevaid kohustusi, kuna Poola Vabariik:
–
ei võtnud direktiivis ette nähtud aja jooksul vastu tegevuskavasid piirkondade jaoks, kus piirväärtused ei ole ületatud;
–
ei näinud ette, et tegevuskavad sisaldavad tegevusi järgmise viie aasta jooksul vaiksete alade kaitseks;
–
ei koostanud tegevuskavasid käesoleva kohtuotsuse A lisas nimetatud 13 põhiraudtee ja 247 põhimaantee kohta, ja
–
ei esitanud tegevuskavade kokkuvõtteid samade põhiraudteede ja põhimaanteede ning käesoleva kohtuotsuse B lisas nimetatud 16 põhimaantee kohta.
2.
Mõista kohtukulud välja Poola Vabariigilt.
(
1
)	ELT C 490, 6.12.2021.